Традыцыйнымі сталі конкурсы “Лепшы па прафесіі” — лепшы араты, вадзіцель, электраманцёр. Прадстаўнікі каледжа неаднаразова станавіліся пераможцамі і прызёрамі рэспубліканскіх алімпіяд і конкурсаў прафесійнага майстэрства. У 2017 годзе каманда навучэнцаў каледжа ў складзе Аляксандра Сашко, Сяргея Лакуця, Аляксея Грыгаровіча пад кіраўніцтвам вопытнага выкладчыка Ірыны Мікалаеўны Маціевіч заняла 1-е месца ў конкурсе па спецыяльнасці “Тэхнічнае забеспячэнне працэсаў сельскагаспадарчай вытворчасці”.